《题李公麟画归去来图》
宋代·陈师锡

百中神锋誇妙手，当时破敌祗因机。馀花堕裓无人见，半偈流传岂易知。

作者简介：宋建州浦城人，字伯修，号闲乐。神宗熙宁间进士。知临安县。为监察御史，上言时政，帝善其言。以反对进士习律，出知宿迁县。哲宗元祐初，用苏轼荐，为秘书省校书郎。徽宗立，拜殿中侍御史，上疏为司马光讼冤，又论蔡京等为国之深患，请逐之于外。出知颍、庐、滑三州。坐党籍，监衡州酒税，又削官置郴州。与陈瓘齐名，时号“二陈”。有文集。